శరద్ రాంగొండ పాటిల్

శరద్ రాంగొండ పాటిల్ మహారాష్ట్ర రాష్ట్రానికి చెందిన రాజకీయ నాయకుడు. ఆయన మిరాజ్ నియోజకవర్గం నుండి రెండుసార్లు ఎమ్మెల్యేగా, ఒకసారి శాసనమండలి సభ్యుడిగా ఎన్నికయ్యాడు.
రాజకీయ జీవితం
శరద్ రాంగొండ పాటిల్  జనతాదళ్ (సెక్యులర్)  పార్టీ ద్వారా రాజకీయాల్లోకి వచ్చి  1990 మహారాష్ట్ర శాసనసభ ఎన్నికలలో మిరాజ్ శాసనసభ నియోజకవర్గం నుండి జనతాదళ్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి పాటిల్ బజరంగ్ తుకారాం రాంసింగ్ గణపత్రావుపై  5563 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 1995 మహారాష్ట్ర శాసనసభ ఎన్నికలలో జనతాదళ్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి గైక్వాడ్ మాణిక్తాయ్ ఆనందరాపై 44615 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

శరద్ రాంగొండ పాటిల్ 1999 మహారాష్ట్ర శాసనసభ ఎన్నికలలో మిరాజ్ శాసనసభ నియోజకవర్గం నుండి జనతాదళ్ అభ్యర్థిగా పోటీ చేసి మూడోస్థానంలో నిలిచాడు. ఆయన 2002లో జరిగిన పూణే పట్టభద్రుల నియోజకవర్గం నుండి శాసనమండలి సభ్యుడిగా ఎన్నికయ్యాడు.
మరణం
శరద్ రాంగొండ పాటిల్ 81 ఏళ్ల వయసులో 2023 డిసెంబర్ 27న కుప్వాడ్‌లోని తన నివాసంలో మరణించాడు. ఆయనకు నలుగురు కుమార్తెలు ఉన్నారు.  
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2023 మరణాలు